महिलाएं अपने अधिकारों के लिए संघर्ष करें: सोनी
भास्कर संवाददाता | सिंगोली चारभुजा
आधुनिकयुग में राष्ट्र एवं समाज की प्रगति का मूल आधार महिला सशक्तीकरण है। महिलाओं काे शिक्षित होकर जागरूकता के साथ अधिकारों के लिए संघर्ष करना चाहिए। यह बात गुरुवार को झंझोला पंचायत के माल का खेड़ा गांव में बांसबड़ा माता मंदिर में मांडलगढ़ उपखंड अधिकारी अर्पिता सोनी ने कही। एफईएस के पर्यावरण प्रेमी समाज तथा कल्याणपुरा महासंघ के तत्वावधान में अंतरराष्ट्रीय महिला दिवस के उपलक्ष्य में समारोह हुआ।
विकास अधिकारी डॉ. जगदीश गुर्जर ने कहा कि सरकार ने सामाजिक सुरक्षा के लिए कई कल्याणकारी योजनाएं चला रखी हैं। महिलाएं जागरूक होकर इनका लाभ उठाएं। एफईएस की कार्यपालक अलका टर्की ने क्षेत्र के गांवों में 22 वर्षों में पर्यावरण संरक्षण तथा जागरूकता के लिए संस्था द्वारा किए गए कार्यों की जानकारी दी। समारोह में लोक तरंग जनजागृति समूह चितांबा के कलाकारों ने गीत, नृत्य नाटिकाओं की प्रस्तुति दी।
महिलाओं से मतदाता सूची में नाम जुड़वाने की अपील
एसडीएमअर्पिता सोनी ने कहा कि जिन महिलाओं का नाम मतदाता सूची में अब तक नहीं जुड़ पाया है वे अपना नाम सूची में जुड़वाएं। मतदान उनका अधिकार है। इसके लिए महिलाओं को जागरूक होना होगा। कार्यक्रम में मांडलगढ़ कोटड़ी क्षेत्र के गांवों की 700 महिलाओं ने भाग लिया। इस मौके पर एफईएस के शंभूलाल वर्मा, गिरीराज, सुनील, कैलाशचंद्र तुर्किया, राजीव रंजन, जुबेर, कल्याणपुरा महासंघ के सुरेश मंडोवरा, प्रकाश सिंह, सरजू बाई अमरतिया आदि मौजूद थे।
सिंगोली चारभुजा. महिला दिवस कार्यक्रम को संबोधित करते विकास अधिकारी डाॅ. गुर्जर।
आह्वान
hin_Deva bho_Deva hin_Deva hin_Deva hin_Deva hin_Deva awa_Deva npi_Deva